**BILAG I**

**Mindstekrav til oplysninger i aktieregistreringsdokumentet**

|  |  |  |  |
| --- | --- | --- | --- |
| **1.** | **ANSVARLIGE** | **Side + evt. kommentarer** | **Finanstilsynets kommentar** |
| **1.1.** | Alle personer med ansvar for de oplysninger, der gives i registreringsdokumentet og i givet fald i dele heraf. I så fald angives der, hvilke dele, de har ansvar for. For så vidt angår fysiske personer, herunder medlemmer af udsteders bestyrelse, direktion eller tilsynsorgan, skal personens navn og funktion anføres, ved juridiske personer skal navn og hovedkontor anføres.*Ved ”funktion” beskæftigelse uden for udsteder/udbyder, f.eks. advokat, eller revisor (civilt erhverv). Funktion kan derimod ikke være tidligere direktør. Funktion kan være professionel bestyrelsesmedlem, hvis den pågældende ikke har et civilt erhverv.* |  |  |
| **1.2.** | En erklæring fra de ansvarlige for registreringsdokumentet om, at de har gjort deres bedste for at sikre, at oplysningerne i registreringsdokumentet efter deres bedste vidende er i overensstemmelse med fakta, og at der ikke er udeladt oplysninger, som kan påvirke dets indhold. I givet fald en erklæring fra de ansvarlige for dele af registreringsdokumentet, at de har gjort deres bedste for at sikre, at oplysningerne i den del af registreringsdokumentet, som de er ansvarlige for, efter deres bedste vidende er i overensstemmelse med fakta, og at der ikke er udeladt oplysninger, som kan påvirke dets indhold.*Ansvarserklæringen skal gengives ordret i prospektet. Ordet ”registreringsdokument” kan erstattes med ”prospekt”, når der er tale om et samlet prospekt indeholdende både registreringsdokument og værdipapirnoten.**De ”ansvarlige” er både bestyrelsen og direktionen. Det kan også være virksomheden. Hvis det er virksomheden, skal både direktion og bestyrelse underskrive prospektet.* *Det er muligt at give fuldmagt, f.eks. kan bestyrelsen bemyndige direktionen til at underskrive prospektet og evt. tillæg. I det tilfælde skal Finanstilsynet modtage bemyndigelsen. Det skal tydeligt fremgå af prospektet, at både fuldmagtsgiver og de befuldmægtigede er ansvarlige for prospektet.* *Underskrifter kan modtages som scannede underskrifter.* *Vær opmærksom på, at oplysningerne i pkt. 1.1 og 1.2 skal komme i umiddelbar forlængelse af hinanden.*  |  |  |
| **2.** | **REVISORER** |  |  |
| **2.1.** | Navn og adresse på udsteders revisorer for den periode, der omfattes af de historiske regnskabsoplysninger (sammen med deres medlemskab af et fagligt organ).*Ved ”navn” skal forstås den enkelte revisors navn tillige med firmanavn. Det er ikke tilstrækkeligt, at oplysningerne alene fremgår af revisorerklæring.*  |  |  |
| **2.2.** | Hvis revisorerne er fratrådt, blevet flyttet eller ikke er blevet genudnævnt i den periode, som omfattes af de historiske regnskabsoplysninger, skal alle væsentlige detaljer anføres.*Ved revisorskift skal der angives en kort beskrivelse af årsagen..* |  |  |
| **3.** | **UDVALGTE REGNSKABSOPLYSNINGER** |  |  |
| **3.1.** | Udvalgte regnskabsoplysninger vedrørende udstederen, som fremlægges for hvert regnskabsår i den periode, der omfattes af de historiske regnskabsoplysninger, samt en eventuel senere delvis regnskabsperiode, i samme valuta som regnskabsoplysningerne.De udvalgte regnskabsoplysninger skal indeholde de nøgletal, der giver et overblik over udsteders finansielle situation.*Udvalgte regnskabsoplysninger bør indeholde resultatopgørelse og balance.* *For yderligere herom se venligst ESMA recommendations nr. 20-26.*  |  |  |
| **3.2.** | Hvis der gives udvalgte regnskabsoplysninger vedrørende midlertidige perioder, skal der også fremlægges sammenlignelige oplysninger for samme periode i det foregående år, dog således at kravet til sammenlignelige balanceoplysninger er opfyldt, hvis der fremlægges balanceoplysninger fra årets udgang.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 20-26.* |  |  |
| **4.** | **RISIKOFAKTORER**Fremtrædende oplysninger om risikofaktorer, der gælder for udstederen eller dennes branche, gives i en sektion med titlen “risikofaktorer”.*Vær opmærksom på, at risikofaktorer skal være konkrete og specifikke for udsteder. Generelle oplysninger for branchen/sektoren skal udelades.* *Udsteder bør venligst være opmærksom på ikke at have gentagelser og/eller historiske forklaringer med under dette afsnit.* *Afsnit vedrørende risici skal indeholde en forklaring på, hvorfor de omtalte risici er specifikke for udsteder.*  |  |  |
| **5.** | **OPLYSNINGER OM UDSTEDER** |  |  |
| **5.1.** | **Udsteders historie og udvikling.** |  |  |
| 5.1.1. | Udsteders juridiske navn og binavne |  |  |
| 5.1.2. | udsteders registrerede hjemsted og registreringsnummer*Hjemsted skal angives som en kommune.*  |  |  |
| 5.1.3. | Udsteders indregistreringsdato og levetid, medmindre denne er ubegrænset*Begrænset levetid kan være et selskab, som ophører ved likvidation efter en fastsat årrække, i så fald skal det tydeligt fremgå af prospektet, at levetiden er begrænset.*  |  |  |
| 5.1.4. | Udsteders domicil og juridiske form, den lovgivning, som udsteder fungerer under, indregistreringsland samt adresse og telefonnummer til det indregistrerede kontor (eller hovedkontoret, hvis dette ikke er det indregistrerede kontor) og |  |  |
| 5.1.5. | Væsentlige begivenheder i udsteders forretningsmæssige udvikling. |  |  |
| **5.2.** | **Investeringer** |  |  |
| 5.2.1. | Beskrivelse (herunder beløb) af udsteders væsentlige investeringer i hvert regnskabsår i den periode, der omfattes af de historiske regnskabsoplysninger frem til datoen for registreringsdokumentet. |  |  |
| 5.2.2. | En beskrivelse af udsteders væsentligste igangværende investeringer, herunder deres geografiske fordeling (hjemland og udland) og finansieringsmetoden (intern eller ekstern) |  |  |
| 5.2.3. | Oplysninger om udsteders væsentligste fremtidige investeringer, som ledelsesorganerne allerede klart har forpligtet sig til. |  |  |
| **6.** | **FORRETNINGSOVERSIGT** |  |  |
| **6.1.** | **Hovedvirksomhed** |  |  |
| 6.1.1. | Beskrivelse af (herunder væsentligste faktorer i forbindelse med) udsteders virksomhed og væsentligste aktiviteter med angivelse af de væsentligste kategorier af produkter, der forhandles, og/eller tjenester, der ydes for hvert regnskabsår i den periode, der omfattes af de historiske regnskabsoplysninger og |  |  |
| 6.1.2. | en angivelse af eventuelle væsentlige nye produkter og/eller tjenesteydelser, der er blevet lanceret, med status for udviklingen, såfremt disse nye produkters eller tjenesteydelsers udvikling er blevet offentliggjort. |  |  |
| **6.2.** | Væsentligste markeder. Beskrivelse af de væsentligste markeder, hvor udsteder er aktiv, med angivelse af samlede indtægter per aktivitetskategori og geografisk marked for hvert regnskabsår i den periode, der omfattes af de historiske regnskabsoplysninger. |  |  |
| **6.3.** | Hvis de oplysninger, der gives i medfør af punkt 6.1. og 6.2. er blevet påvirket af ekstraordinære forhold, nævnes dette. |  |  |
| **6.4.** | Der skal gives oplysninger i resuméform om, i hvilket omfang udsteder er afhængig af patenter, licenser, industri-, handels- eller finanskontrakter eller nye fremstillingsprocesser, hvis dette har betydning for udsteders virksomhed eller rentabilitet. |  |  |
| **6.5.** | Grundlaget for eventuelle udtalelser fra udsteder om dennes konkurrencesituation.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Dette indebærer, at det skal fremgå hvad grundlaget for afsnittet om konkurrencesituationen er. Såfremt det er baseret på udsteders egen vurdering skal dette anføres.*  |  |  |
| **7.** | **ORGANISATIONSSTRUKTUR** |  |  |
| **7.1.** | Hvis udsteder indgår i en koncern, skal der gives en kort beskrivelse af koncernen og udsteders plads i koncernen.*Punktet kræver alene en beskrivelse. Det anbefales at medtage et organisationsdiagram, da det er med til at overskueliggøre strukturen.*  |  |  |
| **7.2.** | En liste over udsteders væsentlige datterselskaber, herunder navn, indregistrerings- eller bopælsland, kapitalandel og andel af stemme-rettighederne, hvis denne adskiller sig fra kapitalandelen.*Udsteder kan vælge, alene at medtage de væsentligste datterselskaber. I så fald skal kriterierne for udvælgelsen fremgå af prospektet, herunder om der er døtre til døtrene som er væsentlige.*  |  |  |
| **8.** | **EJENDOMME, ANLÆG OG UDSTYR** |  |  |
| **8.1.** | Oplysninger om eventuelle eksisterende eller planlagte investeringer i faste anlægsaktiver, herunder lejede ejendomme og eventuelle væsentlige servitutter.*Ved lejede ejendomme skal der gives oplysninger om vilkårene i kontrakten, herunder om den er uopsigelig og om den er indgået på markedsmæssige vilkår.**For yderligere herom se venligst ESMA recommendations nr. 146.*  |  |  |
| **8.2.** | Beskrivelse af eventuelle miljøspørgsmål, der kan påvirke udsteders anvendelse af de faste anlægsaktiver. |  |  |
| **9.** | **GENNEMGANG AF DRIFT OG REGNSKABER**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere vedrørende gennemgang ag drift og regnskaber se venligst ESMA recommendations nr. 27-32* |  |  |
| **9.1.** | **Finansiel tilstand**Hvis dette emne ikke behandles andetsteds i registreringsdokumentet, skal der gives en beskrivelse af udsteders finansielle tilstand, ændringer heri og driftsresultatet for hvert år og den delvise periode, der kræves regnskabsoplysninger for, herunder årsagen til væsentlige ændringer fra år til år i regnskabsoplysningerne i det omfang, som er nødvendigt for at skabe sig et billede af udsteders samlede virksomhed.*Ved beskrivelse forstås en tekst, der beskriver udviklingen år for år, herunder med en årsag til væsentlige ændringer* |  |  |
| **9.2.** | **Driftsresultater** |  |  |
| 9.2.1. | Oplysninger om væsentlige faktorer, herunder usædvanlige eller sjældne begivenheder eller nye udviklinger med væsentlig indflydelse på udsteders driftsindtægter med angivelse af, hvilke indtægter der blev påvirket af disse begivenheder. |  |  |
| 9.2.2. | Hvis regnskaberne udviser væsentlige ændringer i omsætning eller indtægter, skal der gives en redegørelse for årsagen til disse ændringer. |  |  |
| 9.2.3. | Oplysninger om eventuelle statslige, økonomiske, skattemæssige, monetære eller politiske initiativer, der har eller kan få væsentlig direkte eller indirekte indflydelse på udsteders virksomhed.*Udsteder skal forholde sig til alle punkterne herunder en negativ erklæring, hvis et punkt ikke er relevant.*  |  |  |
| **10.** | **KAPITALRESSOURCER**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 33-37.* |  |  |
| **10.1.** | Oplysninger om udsteders kapitalressourcer (både kort- og langsigtede) |  |  |
| **10.2.** | En forklaring vedrørende kilden og størrelsen af udsteders pengestrømme med en udførlig redegørelse for disse pengestrømme.*Punktet skal give et indblik i udstederes kapitalfremskaffelse og kapitalanvendelse.*  |  |  |
| **10.3.** | Oplysninger om udsteders lånebehov og finansieringsstruktur |  |  |
| **10.4.** | Oplysninger om eventuelle begrænsninger i brugen af kapitalressourcerne, der har eller kan få væsentlig direkte eller indirekte indflydelse på udsteders virksomhed. |  |  |
| **10.5.** | Oplysninger om de forventede kapitalkilder, der kræves for at opfylde forpligtelserne under punkt 5.2.3. og 8.1. |  |  |
| **11.** | **FORSKNING OG UDVIKLING, PATENTER OG LICENSER**I nødvendigt omfang skal der gives en beskrivelse af udsteders forsknings- ogudviklingspolitikker for hvert regnskabsår i den periode, der omfattes af de historiske regnskabsoplysninger, herunder de beløb, der er anvendt til forsknings- og udviklingsaktiviteter, som udsteder har støttet. |  |  |
| **12.** | **TRENDOPLYSNINGER** |  |  |
| **12.1.** | De væsentligste nyere tendenser inden for produktion, salg og lagerbeholdninger samt udgifter og salgspriser fra udgangen af sidste regnskabsår til datoen for registreringsdokumentet. |  |  |
| **12.2.** | Oplysninger om eventuelle kendte tendenser, usikkerhed, krav, forpligtelser eller begivenheder, der med rimelighed kan forventes at få en væsentlig indflydelse på udsteders fremtidsudsigter for det igangværende regnskabsår som minimum. |  |  |
| **13.** | **RESULTATFORVENTNINGER ELLER –PROGNOSER** Hvis en udsteder vælger at lade en resultatprognose eller –forventning indgå, skal registreringsdokumentet indeholde oplysningerne i punkt 13.1 og 13.2:*Udgangspunktet er, at hvis der er forventninger i markedet, er de væsentlige og skal indgå i prospektet.* *Ønsker udsteder ikke at medtage forventninger, skal udsteder i prospektet redegøre for, hvorfor forventningerne ikke er væsentlige.* *Er der forventninger i markedet kan udsteder evt. tilbagekalde eller præcisere i tilfælde hvor allerede udmeldte forventninger ikke længere er gældendende.* *For yderligere herom se venligst ESMA Q&A nr. 25. For eksempler på, hvad der anses som værende resultatforventninger eller- prognoser se venligst ESMA Q&A nr. 102.* *Dertil henvises ligeledes til ESMA recommendations nr. 38-50.*  |  |  |
| **13.1.** | En erklæring med angivelse af de væsentligste antagelser, som udsteder har baseret sin forventning eller prognose på.Der skal sondres tydeligt mellem antagelser om faktorer, som medlemmet eller medlemmerne af bestyrelse, direktion eller tilsynsorgan har indflydelse på, og antagelser om faktorer, som fuldstændig ligger uden for medlemmerne af bestyrelses-, direktions- eller tilsynsorganets indflydelse; grundlaget skal være umiddelbart forståeligt for investorerne, de skal være specifikke og præcise, og de må ikke stå i forbindelse med den generelle korrekthed, som gælder for de prognoser, der ligger til grund for forventningen.*Vær opmærksom på, at der skal sondres tydeligt mellem antagelser der er inden for og henholdsvis uden for udstederens indflydelse.*  |  |  |
| **13.2.** | Der bør inkluderes en rapport, som er udarbejdet af uafhængige revisorer, og hvoraf det fremgår, at forventningen eller prognosen efter disse uafhængige revisorers opfattelse er udarbejdet på det anførte grundlag, og at regnskabsgrundlaget for resultatforventningen eller -prognosen er i overensstemmelse med udsteders regnskabsprincipper. Hvis de finansielle oplysninger vedrører det foregående regnskabsår og kun indeholder tal, som ikke er vildledende, og som stort set er i overensstemmelse med de endelige tal, der skal offentliggøres i det næste reviderede årsregnskab for det foregående regnskabsår, og de forklaringer, som er nødvendige for at vurdere tallene, stilles der ikke krav om en rapport, forudsat at prospektet omfatter følgende erklæringer: 1. den person, som er ansvarlig for disse finansielle oplysninger, godkender oplysningerne, hvis vedkommende er forskellig fra den person, som er ansvarlig for prospektet i sin helhed
2. uafhængige revisorer har godkendt, at oplysningerne stort set er i overensstemmelse med de endelige tal, der skal offentliggøres i det næste reviderede årsregnskab
3. de finansielle oplysninger er ikke blevet revideret.

*Vær opmærksom på, at trods ordlyden ”bør”, skal oplysningerne medtages i prospektet, jf. den engelske ordlyd.* *Erklæringen fra den uafhængige revisor skal helst følge RS/IASE3400, som går specifikt på budgetter og fremadrettede udsagn. RS/IASE3000 som anvendes som generel erklæring kan også anvendes.* *For yderligere herom se venligst ESMA Q&A nr. 88.*  |  |  |
| **13.3.** | Resultatforventningen eller -prognosen skal udarbejdes på et grundlag, der er sammenligneligt med de historiske regnskabsoplysninger.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Resultatforventninger skal udarbejdes på et grundlag, der er sammenligneligt med de historiske regnskaber.*  |  |  |
| **13.4.** | Hvis udsteder har offentliggjort en resultatforventning i et prospekt, der stadig er i kraft, gives der en udtalelse om, hvorvidt denne forventning stadig var korrekt på datoen for registreringsdokumentet og en forklaring om, hvorfor en sådan forventning ikke længere er gældende, hvis dette måtte være tilfældet. |  |  |
| **14.** | **BESTYRELSE, DIREKTION OG TILSYNSORGANER SAMT LEDERE** |  |  |
| **14.1.** | Navn, forretningsadresse og stilling hos udstederen skal offentliggøres for følgende personer, og der skal oplyses om deres væsentligste aktiviteter, som ikke udføres hos udsteder, hvis disse aktiviteter har betydning for denne:1. medlemmer af bestyrelse, direktion eller tilsynsorganer
2. komplementarer i et kommandit-aktieselskab
3. stiftere, hvis udsteder er stiftet for mindre end fem år siden og
4. eventuelle ledende medarbejdere, som kan medvirke til at dokumentere, at udsteder råder over den nødvendige ekspertise og erfaring i udøvelsen af sin virksomhed.

Redegørelse for eventuelt slægtskab mellem sådanne personer.For så vidt angår de enkelte medlemmer af udsteders bestyrelse, direktion eller tilsynsorgan og hver person, der er beskrevet i punkt 1, (b) og (d), skal der gives detaljer om hver persons relevante ledelsesekspertise- og erfaring sammen med følgende oplysninger:1. navne på samtlige selskaber og partnerskaber, hvor personen har været medlem af bestyrelse, direktion eller tilsynsorgan eller har været partner inden for de seneste fem år med angivelse af, om personen stadig er medlem af bestyrelse, direktion eller tilsynsorgan eller er partner. Det er ikke nødvendigt at redegøre for samtlige udsteders datterselskaber, hvor personen ligeledes er medlem af bestyrelsen, direktionen eller tilsynsorganet
2. eventuelle domfældelser for svigagtige lovovertrædelser, som minimum inden for de seneste fem år
3. detaljer om eventuelle konkurser, bobehandlinger eller likvidationer, som en person ifølge punkt 1, (a) og (d), der udøvede én af de funktioner, der er nævnt i punkt 1, (a) og (d), som minimum inden for de seneste fem år
4. detaljer om eventuelle offentlige anklager og/eller offentlige sanktioner over for en sådan person fra myndigheder eller tilsynsorganer (herunder udpegede faglige organer), og hvorvidt en domstol tidligere har frakendt personen retten til at fungere som medlem af en udsteders bestyrelse, direktion eller tilsynsorgan eller at fungere som leder af en udsteder inden for minimum de seneste fem år.

Hvis dette ikke er tilfældet, gives der en udtalelse herom.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Ved ”stilling” forstås beskæftigelse hos udsteder, f.eks. direktør eller bestyrelsesmedlem.* *Oplysningerne om navn, forretningsadresse og stilling skal gives samlet på et sted i prospektet.* *Oplysninger om relevant ledelsesekspertise- og erfaring skal angives som et selvstændigt punkt, og vil ikke blive anset som besvaret selvom oplysningerne efter punkt (a) er givet.* *Punkt (c) omfatter også forhold om eventuelle konkurser, bobehandlinger eller likvidationer, som er under behandling og dermed ikke afsluttede. For yderligere herom se venligst ESMA Q&A nr. 69**Detaljer efter punkt (d) vedrørende eventuelle offentlige anklager og/eller offentlige sanktioner bør gengives ordret for at gengive den rette hensigt. Ved offentlige anklager forstås tiltalerejsning, men ikke sigtelser.* *Ved ”frakendt” skal det bemærkes, at der ikke forstås inhabil.*  |  |  |
| **14.2.** | **Bestyrelse, direktion og tilsynsorganer samt ledere – interessekonflikter**Potentielle interessekonflikter mellem de forpligtelser, som de personer, der nævnes i punkt 14.1., har over for udsteder, og deres private interesser og/eller øvrige forpligtelser skal angives tydeligt. Hvis der ikke foreligger sådanne konflikter, skal der ligeledes gives en erklæring herom.Enhver aftale eller forståelse med større aktionærer, kunder, leverandører eller øvrige, hvorefter en person ifølge punkt 14.1. er blevet medlem af bestyrelse, direktion eller tilsynsorgan eller er blevet leder.Detaljer om eventuelle restriktioner, som personerne i 14.1. har aftalt, vedrørende afhændelse af deres beholdninger af udsteders værdipapirer inden for en bestemt periode.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Vær opmærksom på, at 14.2 omfatter 3 forskellige forhold, som der skal angives tydeligt.*  |  |  |
| **15.** | **AFLØNNING OG GODER**Vedrørende det seneste hele finansår for de personer, der henvises til i 14.1., første afsnit, (a) og (d): |  |  |
| **15.1.** | Den udbetalte aflønning (herunder eventuelt betinget eller udskudt vederlag) og goder, disse personer har modtaget fra udsteder og dennes datterselskaber for de tjenester, som de i samtlige deres funktioner har ydet udsteder og dennes datterselskaber.Disse oplysninger skal gives om hver enkelt person, med mindre udsteders hjemland ikke kræver individuel offentliggørelse, og udsteder i øvrigt ikke offentliggør disse oplysninger.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Årsregnskabsloven § 98 b kræver ikke individuelle oplysninger. Efter FIL § 77 d, stk. 3 med tilhørende bekendtgørelse, gælder det imidlertid for så vidt angår finansielle virksomheder m.v. at der skal gives individuelle oplysninger.* *For yderligere herom se venligst ESMA recommendations nr. 147-148.* |  |  |
| **15.2.** | Det samlede beløb, som udsteder eller dennes datterselskaber har henlagt eller opsparet til pensioner, fratrædelse eller lignende goder. |  |  |
| **16.** | **BESTYRELSENS ARBEJDSPRAKSIS**Vedrørende udsteders seneste hele regnskabsår og - medmindre andet er angivet - de personer, der henvises til i 14.1., første afsnit, (a):  |  |  |
| **16.1.** | Eventuel udløbsdato for nuværende embedsperiode og angivelse af den periode, hvor personen har beklædt dette embede.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Bemærk at selvom det af ordlyden fremgår ”eventuel udløbsdato” skal udløbsdato oplyses. Det er tilstrækkeligt at anføre det kommende valgår.*  |  |  |
| **16.2.** | Oplysninger om bestyrelses-, direktions- eller tilsynsorgansmedlemmers tjenestekontrakter med udsteder eller dennes datterselskaber, hvorefter der gives vederlag ved ophør af arbejdsforholdet, eller i modsat fald en erklæring om, at dette ikke er tilfældet.*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**I relation hertil vil direktionsmedlemmer som minimum være den, der er anmeldt til Erhvervsstyrelsen som direktør.* *Ved vederlag ved ophør af arbejdsforholdet menes, at der som minimum skal gives detaljer om indholdet, f.eks. 2 måneders løn, men beløb bør også oplyses i denne forbindelse.*  |  |  |
| **16.3.** | Oplysninger om udsteders revisionsudvalg og aflønningsudvalg, herunder medlemmernes navne og et resumé af udvalgets arbejdsrammer.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Denne oplysning vil kun være relevant, såfremt udsteder er underlagt krav om disse udvalg.* *Efter FIL § 77 c er finansielle virksomheder m.v., hvis værdipapirer er på et reguleret marked forpligtet til at have et aflønningsudvalg.*  |  |  |
| **16.4.** | En erklæring om, hvorvidt udsteder opfylder kravene i sit indregistreringslands ordning for god virksomhedsledelse. Hvis udsteder ikke følger en sådan ordning, skal der indgå en erklæring om dette forhold sammen med en forklaring om, hvorfor udsteder ikke følger ordningen.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Det skal bemærkes, at erklæringen ikke kræver underskrift. Det vil være tilstrækkeligt at henvise til de enkelte punkter i indregistreringslandets corporate governance regler.* *Prospektet skal indeholde både en erklæring og en forklaring for hvert forhold, som ikke følger reglerne.* *Se evt.* <http://corporategovernance.dk/> |  |  |
| **17.** | **PERSONALE**  |  |  |
| **17.1.** | Enten antallet af medarbejdere ved periodens udgang eller gennemsnittet for hvert regnskabsår i den periode, der omfattes af de historiske regnskabsoplysninger indtil datoen for registreringsdokumentet (samt eventuelle større ændringer i disse tal) og fordelingen af personale på hvert hovedaktivitetsområde og geografisk område, hvis dette er muligt ogvæsentligt. Hvis udsteder anvender et større antal midlertidigt ansatte, skal det gennemsnitlige antal midlertidigt ansatte oplyses, som minimum for det seneste regnskabsår. |  |  |
| **17.2.** | **Aktiebeholdninger og aktieoptioner**For hver person, der henvises til i 14.1., første afsnit, (a) og (d), skal der gives oplysninger om aktiebeholdninger og eventuelle optioner i udstederens virksomhed pr. den senest mulige dato. |  |  |
| **17.3.** | Beskrivelse af ordninger vedrørende personalets interesser i udstederens kapital.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Herunder oplysninger om, hvad der gælder ved ophør af ansættelse. Eksempelvis om optioner/warrants beholdes efter ophør af ansættelse.*  |  |  |
| **18.** | **STØRRE AKTIONÆRER** |  |  |
| **18.1.** | I det omfang udsteder har kendskab til dette forhold, skal der oplyses om navnet på andre personer end medlemmer af bestyrelse, direktion eller tilsynsorgan, som enten direkte eller indirekte har en andel, der skal anmeldes efter udsteders nationale lovgivning, i udsteders kapital eller stemmerettigheder sammen med beløbet for personens andel. Hvis dette ikke er tilfældet, skal det ligeledes meddeles.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Ved tvivl for så vidt angår udstedere fra tredjelande se venligst ESMA Q&A nr. 59.*  |  |  |
| **18.2.** | Det skal oplyses, om de større aktionærer har forskellige stemmerettigheder. Hvis dette ikke er tilfældet, skal det ligeledes meddeles. |  |  |
| **18.3.** | I det omfang udsteder har kendskab til dette forhold, skal det oplyses, om udsteder direkte eller indirekte ejes eller kontrolleres af andre, herunder hvem og hvordan, og der skal gives en beskrivelse af de foranstaltninger, der er sat i værk med henblik på at forhindre, at denne kontrol ikke misbruges. |  |  |
| **18.4.** | En beskrivelse af aftaler, som udsteder har kendskab til, og som senere kan medføre, at andre overtager kontrollen med udsteder. |  |  |
| **19.** | **TRANSAKTIONER MED TILKNYTTEDE PARTNERE**Detaljer om transaktioner med tilknyttede partnere (som i denne forbindelse defineres i henhold til de standarder, der blev vedtaget i henhold til forordning (EF) nr. 1606/2002), som udsteder har foretaget i den periode, der er omfattet af de historiske regnskabsoplysninger indtil datoen for registreringsdokumentet, skal offentliggøres i overensstemmelse med den standard, der er valgt i henhold til forordning (EF) nr. 1606/2002, hvis dette er relevant. Hvis sådanne standarder ikke gælder for udsteder, skal følgende oplysninger offentliggøres:1. Karakteristik og omfang af transaktioner som enkeltvis eller samlet er væsentlige for udsteder. Hvis sådanne transaktioner mellem nærtstående parter ikke blev gennemført efter armslængdeprincippet, skal det forklares, hvorfor dette ikke var tilfældet. Ved forpligtelser i form af lån eller alle former for garantier skal det udestående beløb angives.
2. Det beløb eller den procentdel, som transaktionerne mellem nærtstående parter udgør af udsteders omsætning.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Såfremt udsteder ikke er underlagt IAS/IFRS se venligst ESMA recommendations” nr. 149. Herefter anbefales det, at udsteder forventes at anvende IAS/IFRS selvom denne ikke er underlagt dette.*  |  |  |
| **20.** | **OPLYSNINGER OM UDSTEDERENS AKTIVER OG PASSIVER, FINANSIELLE STILLING OG RESULTATER**  |  |  |
| **20.1.** | **Historiske regnskabsoplysninger**Reviderede regnskabsoplysninger for de seneste tre regnskabsår (eller den kortere periode, som udsteder måtte have drevet virksomhed i) og revisionsberetningen for hvert år. Hvis udstederen har ændret regnskabsafslutningsdato i den periode, for hvilken der kræves historiske regnskabsoplysninger, skal de reviderede historiske oplysninger mindst dække 36 måneder eller hele den periode, hvor udstederen har drevet virksomhed, alt efter hvilken periode der er kortest. Sådanne regnskabsoplysninger skal udarbejdes i henhold til forordning (EF) nr. 1606/2002, eller hvis disse ikke er gældende, i henhold til en medlemsstats nationale regnskabsstandarder for udstedere fra Fællesskabet. For udstedere fra tredjelande skal sådanne regnskabsoplysninger udarbejdes efter de internationale regnskabsstandarder, der er vedtaget i henhold til artikel 3 i forordning (EF) nr. 1606/2002 eller til et tredjelands tilsvarende nationale regnskabsstandarder. Hvis sådanne regnskabsoplysninger ikke svarer til disse standarder, skal de præsenteres i form af nye regnskaber.De seneste to års reviderede historiske regnskabsoplysninger skal præsenteres i en form, der er i overensstemmelse med den, som vil blive anvendt i udsteders næste offentliggjorte årsregnskab under henvisning til regnskabsstandarder og -politikker samt den lovgivning, der gælder for sådanne årsregnskaber.Hvis udsteder har været aktiv på sit nuværende aktivitetsområde i mindre end ét år, skal de reviderede historiske regnskabsoplysninger for den periode være udarbejdet i overensstemmelse med de gældende standarder for årsregnskaber efter forordning (EF) 1606/2002, eller hvis disse ikke er gældende, i henhold til en medlemsstats nationale regnskabsstandarder, hvis udsteder er fra Fællesskabet. For udstedere fra tredjelande skal de historiske regnskabsoplysninger udarbejdes i henhold til de internationale regnskabsstandarder, der er vedtaget efter proceduren i artikel 3 i forordning (EF) nr. 1606/2002, eller til et tredjelands nationale regnskabsstandarder svarende til disse standarder. Disse historiske regnskabsoplysninger skal være revideret.Hvis de reviderede regnskabsoplysninger udarbejdes i henhold til nationaleregnskabsstandarder, skal regnskabsoplysningerne i denne rubrik som minimum indeholde:1. balance
2. resultatopgørelse
3. opgørelse af enten alle egenkapitalbevægelser eller alle egenkapitalbevægelser, der ikke hidrører fra kapitaltransaktioner med ejere eller fra udlodninger til ejere
4. pengestrømsopgørelse
5. regnskabsprincipper og noter.

De historiske regnskabsoplysninger skal revideres uafhængigt, eller der skal gives en uafhængig beretning om, hvorvidt de i forbindelse med registreringsdokumentet giver et retvisende billede i overensstemmelse med de gældende regnskabsstandarder i en medlemsstat eller en lignende standard.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Regnskabsstandarden som er anvendt på de historiske regnskabsoplysninger skal fremgå, f.eks. IFRS.* *Oplysninger som er medtaget ved krydshenvisning vil blive betragtet som en del af prospektet på samme måde som var de optrykt direkte i prospektet. Der vil imidlertid kun kunne medtages dokumenter, der er godkendt af eller indsendt til Finanstilsynet.* *Det skal bemærkes, at såfremt der er medtaget regnskaber, som er udarbejdet efter regnskabsreglerne for finansielle virksomheder, skal der ligeledes udarbejdes en pengestrømsanalyse til brug for prospektet.* *For nærmere forklaring af ”den kortere periode, som udsteder måtte have drevet virksomhed i*” *se venligst ESMA Q&A nr. 17.* *Har udsteder været aktiv på sit nuværende aktivitetsområde i mindre end et år se nærmere herom i ESMA Q&A nr. 16.* *Bemærk ESMA’s guideline ved brugen af alternative resultatmål.* *For yderligere herom henvises ligeledes til ESMA recommendations nr. 51-86.* *Se ligeledes Finanstilsynets notat om historiske regnskabsoplysninger i aktieprospekter.*  |  |  |
| **20.2.** | **Proforma regnskabsoplysninger**I tilfælde af væsentlige bruttoændringer skal der gives en beskrivelse af, hvordan transaktionen kan have påvirket udsteders aktiver og passiver samt indtjening, såfremt transaktionen var blevet gennemført ved begyndelsen af den opgivne periode eller på den opgivne dato.Dette krav kan normalt opfyldes ved proforma regnskabsoplysninger.Disse proforma regnskabsoplysninger skal fremlægges som fastsat i bilag II og indeholde de oplysninger, der er angivet deri.Proforma regnskabsoplysninger skal ledsages af en rapport, som er udarbejdet af uafhængige revisorer.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Dette punkt skal læses i sammenhæng med bilag II ”modul for proforma regnskabsoplysninger.”**Ved en ”væsentlig bruttoændring” forstås en variation på mere end en 25%. I situationer med flere transaktioner, men hvor kun én kan vurderes at være væsentlig, vil beskrivelsen som udgangspunkt alene skulle omfatte transaktionen som kan betegnes som værende væsentlig, og det vil ikke være nødvendigt med aggregering. Imidlertid vil det altid bero på en konkret vurdering.**I situationer, hvor en enkelt transaktion ikke alene kan kvalificeres som væsentlig, men som sammen kan kvalificeres som væsentlig, vil udgangspunktet være at proforma information ikke er nødvendigt. Imidlertid vil dette ligeledes bero på en konkret vurdering.* *IFRS 5, som er til brug ved ophørende virksomhed, kan ikke bruges i stedet for proforma oplysninger.* *Det skal bemærkes, at såfremt det på frivillig basis vælges at medtage proforma information, så skal alle oplysninger efter bilag II ”model for proforma regnskabsoplysninger” medtages.* *Se venligst ESMA Q&A nr. 50 vedrørende definitionen af ”transaktion”, ”den opgivne periode” samt ”normal”.*  |  |  |
| **20.3.** | **Regnskaber**Hvis udsteder udarbejder både et ikke-konsolideret årsregnskab og et konsolideret årsregnskab, skal som minimum det konsoliderede årsregnskab indgå i registreringsdokumentet. |  |  |
| **20.4.** | **Revision af historiske årsregnskabsoplysninger** |  |  |
| 20.4.1. | En erklæring om at de historiske regnskabsoplysninger er blevet revideret. Har de autoriserede revisorer nægtet at give de historiske regnskabsoplysninger godkendelsespåtegning, eller har de ved påtegningen taget forbehold, skal denne nægtelse eller disse forbehold gengives ubeskåret og begrundelsen herfor anføres.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Det skal bemærkes, at erklæringen ikke skal underskrives. Det er tilstrækkeligt, at det angives, at de historiske regnskabsoplysninger er reviderede.* *Såfremt 2. led skulle være aktuelt, bør forholdet være afspejlet tilstrækkeligt i prospektet, herunder den eventuelle konsekvens og om det er en særlig risikofaktor. I relation hertil er det væsentligt, at investor kan danne sig et velbegrundet skøn på baggrund af oplysningerne.*  |  |  |
| 20.4.2. | Angivelse af de øvrige oplysninger i registreringsdokumentet, som er revideret af revisorerne. |  |  |
| 20.4.3. | Hvis regnskabsoplysningerne i registreringsdokumentet ikke kommer fra udsteders reviderede regnskaber, skal kilden anføres, og det skal oplyses, at oplysningerne ikke er revideret.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 95-97.*  |  |  |
| **20.5.** | **De seneste regnskabsoplysningers alder** |  |  |
| 20.5.1. | De seneste reviderede regnskabsoplysninger må ikke være ældre end enten:1. 18 måneder fra datoen for registreringsdokumentet, hvis udsteder medtager et revideret foreløbigt regnskab i registreringsdokumentet
2. (b) 15 måneder fra datoen for registreringsdokumentet, hvis udsteder medtager et urevideret foreløbigt regnskab i registreringsdokumentet.
 |  |  |
| **20.6.** | **Midlertidige oplysninger og andre regnskabsoplysninger** |  |  |
| 20.6.1. | Hvis udsteder efter det seneste reviderede årsregnskab har udarbejdet kvartals- eller halvårsregnskaber, skal disse indgå i registreringsdokumentet. Hvis kvartals- eller halvårsregnskabet er blevet kontrolleret eller revideret, skal kontrol- eller revisionsberetningen også indgå. Hvis oplysningerne i kvartals- eller halvårsregnskabet ikke er revideret eller kontrolleret, skal dette anføres.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Ved ”udarbejdet” skal her forstås ”offentliggjort”, jf. den engelske ordlyd. Der skal medtages sammenligningstal.* *For yderligere herom se venligst ESMA recommendations nr. 98-100.*  |  |  |
| 20.6.2. | Hvis registreringsdokumentet er dateret mere end ni måneder efter udgangen af det seneste reviderede regnskabsår, skal der indgå foreløbige regnskabsoplysninger, som kan være ureviderede (i så fald bør dette oplyses), der som minimum dækker regnskabsårets første seks måneder.De foreløbige regnskabsoplysninger skal indeholde sammenlignelige oplysninger for samme periode i det foregående år, dog således at kravet til sammenlignelige balanceoplysninger er opfyldt, hvis der fremlægges balanceoplysninger fra årets udgang.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 101-106.*  |  |  |
| **20.7.** | **Udbyttepolitik**En beskrivelse af udsteders udbyttepolitik og eventuelle restriktioner. |  |  |
| 20.7.1. | Udbytte per aktie for hvert regnskabsår i den periode, der omfattes af de historiske regnskabsoplysninger. Hvis udsteders aktiekapital er ændret, justeres beløbet, så tallene bliver sammenlignelige. |  |  |
| **20.8.** | **Rets- og voldgiftssager**Oplysninger om eventuelle stats-, rets- eller voldgiftssager (herunder sager, som er anlagt eller muligvis bliver anlagt, som udsteder har kendskab til) inden for minimum de seneste tolv måneder, som kan få, eller som i den nære fortid har haft væsentlig indflydelse på udsteder og/eller koncernens finansielle stilling eller resultater, eller i modsat fald en erklæring om, at dette ikke er tilfældet. |  |  |
| **20.9.** | **Væsentlige ændringer i udsteders finansielle eller handelsmæssige stilling**En beskrivelse af eventuelle væsentlige ændringer i koncernens finansielle ellerhandelsmæssige stilling siden udgangen af seneste regnskabsperiode, for hvilken der er offentliggjort enten reviderede regnskabsoplysninger eller foreløbige regnskabsoplysninger, eller i modsat fald en erklæring om, at dette ikke er tilfældet.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Det skal bemærkes, at erklæringen ikke skal underskrives, men at det er tilstrækkeligt, at der i prospektet angives, at der ikke er forekommet væsentlige ændringer i koncernens finansielle eller handelsmæssige stilling.*  |  |  |
| **21.** | **YDERLIGERE OPLYSNINGER** |  |  |
| **21.1.** | **Aktiekapital**Følgende oplysninger per seneste statusdag skal indgå i de historiske regnskabsoplysninger: |  |  |
| 21.1.1. | Den udstedte kapital og for hver aktieklasse:1. antallet af tilladte aktier
2. antallet af udstedte og fuldt indbetalte aktier og antallet af udstedte aktier, der ikke er fuldt indbetalt
3. aktiernes pålydende værdi eller oplysning om, at aktierne ikke har en pålydende værdi og
4. afstemning af antal aktier i omløb ved henholdsvis årets begyndelse og udgang. Hvis mere end 10 % af aktiekapitalen er betalt med aktiver i stedet for kontanter i den periode, der omfattes af de historiske regnskabsoplysninger, anføre dette.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Efter pkt. a) omfatter ”antallet af tilladte aktier” også en angivelse af hjelmen til udstedelsen, og hvorvidt der kan udstedes yderligere aktier (restbemyndigelse, ligeledes med en angivelse af warrant og/eller lignende, som giver ret til aktier). Dette begrundes i, at investor skal være bekendt med en kommende udvanding).*  |  |  |
| 21.1.2. | Såfremt der findes andele, som ikke repræsenterer kapitalen, anføres deres antal og vigtigste kendetegn. |  |  |
| 21.1.3. | Antal, bogført værdi og pålydende værdi i udsteder, som ejes af eller på vegne af udsteder selv eller dennes datterselskaber. |  |  |
| 21.1.4. | Beløb for værdipapirer, der er konvertible, ombyttelige eller med tilknyttede warrants, med anførelse af betingelser og nærmere bestemmelser for konvertering, ombytning eller tegning. |  |  |
| 21.1.5. | Oplysninger om og betingelser for eventuelle overtagelsesrettigheder og/eller forpligtelser vedrørende tilladt, men ikke-udstedt kapital eller en forpligtelse til at øge kapitalen.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*”Tilladt, men ikke udstedt kapital” kan eksempelvis være warrants.* *For yderligere herom se venligst ESMA recommendations nr. 150.*  |  |  |
| 21.1.6. | Oplysninger om et koncernmedlems kapital, som er tilknyttet optioner, eller som enten med eller uden betingelser indgår i aftale om at blive tilknyttet optioner samt detaljer om sådanne optioner, herunder de personer, som optionerne står i forbindelse med.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 151-152.* |  |  |
| 21.1.7. | Aktiekapitalens udvikling med vægt på oplysninger om ændringer i den periode, der omfattes af de historiske regnskabsoplysninger.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 153-154.* |  |  |
| **21.2.** | **Stiftelsesoverenskomst og selskabsvedtægter** |  |  |
| 21.2.1. | Beskrivelse af udstederens vedtægtsmæssige formål med henvisning til, hvor disse findes i stiftelsesoverenskomsten og selskabsvedtægterne.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Det skal bemærkes, at det ikke vil være tilstrækkeligt blot at henvise til udsteders vedtægter. Oplysningerne skal fremgå selvstændigt af prospektet.*  |  |  |
| 21.2.2. | Resumé af bestemmelser i udsteders vedtægter og øvrige regelsæt, der vedrører medlemmer af bestyrelsen, direktionen eller tilsynsorganet. |  |  |
| 21.2.3. | En beskrivelse af rettigheder, præferencer og restriktioner, der gælder for hver klasse af de eksisterende aktier. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 155.* |  |  |
| 21.2.4. | En beskrivelse af de foranstaltninger, der kræves for at ændre aktionærernes rettigheder med angivelse af, om betingelserne er strengere end krævet i henhold til lovgivningen. |  |  |
| 21.2.5. | En beskrivelse af bestemmelserne vedrørende ordinære og ekstraordinære generalforsamlinger indkaldes, herunder adgangsbestemmelser. |  |  |
| 21.2.6. | En kort beskrivelse af bestemmelser i udsteders vedtægter og øvrige regelsæt, der kan medføre, at en ændring i kontrollen med udsteder forsinkes, udskydes eller forhindres. |  |  |
| 21.2.7. | Angivelse af eventuelle bestemmelser i vedtægterne eller øvrige regelsæt om niveauet for kapitalandele, der skal anmeldes.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Der skal gives en kort beskrivelse af reglerne for storaktionærmeddelelser i kapitel 7 i KML. Henvisning til bestemmelsen i selskabsloven vil ligeledes opfylde kravet.**Det skal bemærkes, at det skal angives, hvis udsteder ikke er børsnoteret.*  |  |  |
| 21.2.8. | En beskrivelse af betingelser i stiftelsesoverenskomsten, vedtægterne og øvrige regelsæt for ændring af kapitalen, for så vidt som betingelserne er snævrere end krævet i henhold til lovgivningen. |  |  |
| **22.** | **VÆSENTLIGE KONTRAKTER**Et resumé af hver væsentlig kontrakt udover kontrakter, der indgås som led i den normale virksomhed, som udsteder eller andre koncernmedlemmer har indgået i de to år, der går umiddelbart forud for offentliggørelsen af registreringsdokumentet.Et resumé af hver øvrig kontrakt (dog ikke kontrakter, der indgås som led i den normale virksomhed), som et koncernmedlem har indgået, og som indeholder bestemmelser, hvorved et koncernmedlem har forpligtelser eller rettigheder, der er væsentlige for koncernen på datoen for registreringsdokumentet.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Resuméet skal indeholde oplysninger, således at investor sættes i stand til at træffe et velbegrundet skøn. Den relevante kontrakt skal imidlertid ikke ligge til gennemsyn.* *For yderligere herom se venligst ESMA Q&A nr. 73.*  |  |  |
| **23.** | **OPLYSNINGER FRA TREDJEMAND, EKSPERTUDTALELSER OG****INTERESSEERKLÆRINGER** |  |  |
| **23.1.** | Hvis der i registreringsdokumentet indgår en udtalelse eller rapport fra en ekspert, opgives personens navn, erhvervsadresse, kvalifikationer og eventuelle væsentlige interesser i udsteder. Hvis rapporten er udfærdiget på udsteders foranledning, skal det anføres, at en sådan rapport eller udtalelse indgår, dens form og den sammenhæng, som den indgår i. Dette skal ske med tilsagn fra den person, som har godkendt indholdet af den del af registreringsdokumentet. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Til vurdering af, om en ekspert har væsentlige interesser i udsteder, se venligst ESMA recommendations nr. 156-159.* *Det skal videre bemærkes, at tilsagnet ikke skal fremgå af prospektet, men at det er tilstrækkeligt at tilsagnet er opnået, og at udsteder har dette tilsagn liggende.*  |  |  |
| **23.2.** | Hvis oplysningerne stammer fra tredjemand, skal det bekræftes, at de er gengivet korrekt, og at der efter udsteders overbevisning ud fra de oplysninger, der er offentliggjort af tredjemand, ikke er udeladt fakta, som kan medføre, at de gengivne oplysninger er unøjagtige eller vildledende. Desuden skal kilden til oplysningerne identificeres. |  |  |
| **24.** | **DOKUMENTATIONSMATERIALE**En erklæring om, at følgende dokumenter kan besigtiges, mens registreringsdokumentet er gældende:1. udsteders stiftelsesoverenskomst og vedtægter
2. alle rapporter, breve og andre dokumenter, historiske regnskabsoplysninger, vurderinger og ekspertudtalelser, som udsteder har bestilt, og som helt eller delvis indgår i registreringsdokumentet
3. udsteders historiske regnskabsoplysninger for hvert af de to regnskabsår før offentliggørelsen af registreringsdokumentet. Hvis der er tale om en koncern, offentliggøres både udsteders og datterselskabernes oplysninger.

Det anføres, hvor dokumentationsmaterialet kan besigtiges, enten fysisk eller elektronisk.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Oplysningerne efter dette punkt er ikke en del af prospektet, og vil derfor også kun være en del af sprogregimet såfremt oplysningerne ligeledes skal medtages efter andre punkter i bilag I.* *Der skal ligeledes medtages oplysninger for eventuelle datterselskaber. Der er dog ikke krav herom, såfremt der ikke er krav om regnskabsoplysninger for datterselskaber i datterselskabets hjemland, og såfremt oplysningerne alene skal medtages efter dette pkt. 24.* *Vedrørende pkt. b) kan forståelsen af omfanget søges besvaret i ESMA Q&A nr. 72.* *For yderligere se venligst ESMA Q&A nr. 73.*  |  |  |
| **25.** | **OPLYSNINGER OM KAPITALBESIDDELSER**Oplysninger om virksomheder, af hvis aktiekapital udstederen ligger inde med en andel, som kan have en betydelig indflydelse på vurderingen af dennes aktiver og passiver, finansielle stilling og resultater.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*For yderligere herom se venligst ESMA recommendations nr. 160-165.*  |  |  |